Eben Etzebeth dop fiksheidstoets | Netwerk24
Deur Stephen Nell 22 Maart 2019 12:30
Eben Etzebeth / Foto: Getty Images
Etzebeth, wat harsingskudding opgedoen het in verlede Vrydag se wedstryd teen die Jaguares, kon nie deur die vyfde en laaste fase van sy rehabilitasie kom nie.
Dit verg deelname aan ’n volle kontak-oefensessie, terwyl die afrigtingspan ook moet seker maak dat sy selfvertroue en funksionele vaardighede na wens is.
JD Schickerling is gevolglik Chris van Zyl se slotmaat in die Westpac-stadion, terwyl Salmaan Moerat die hemelbesem op die plaasvervangersbank gaan wees.
“Ons het gehoop dat Eben sal kan speel, maar hy het dit laat in die week ongelukkig nie deur al die toetse gemaak nie. Ons het daarom besluit om hom nóg ’n week te gee om ten volle te herstel,” sê die Stormers se afrigter, Robbie Fleck.
“JD Schickerling se spelpeil hierdie seisoen is uitstekend en ons is opgewonde om te sien wat Salmaan Moerat sal kan doen met hierdie geleentheid.”
Die Stormers se span is: Dillyn Leyds, Sergeal Petersen, Ruhan Nel, Damian de Allende, SP Marais, Jean-Luc du Plessis, Herschel Jantjies, Juarno Augustus, Pieter-Steph du Toit, Siya Kolisi (k), JD Schickerling, Chris van Zyl, Frans Malherbe, Bongi Mbonambi, Steven Kitshoff. PLAASVERVANGERS: Scarra Ntubeni, Corné Fourie, Wilco Louw, Salmaan Moerat, Jaco Coetzee, Justin Phillips, Dan du Plessis, Damian Willemse.
Meer oor: Stormers | Superrugby | Hurricanes
Stormers bly hoop ná terugslag